Ant-Man and The Wasp Raih $161 Juta Seluruh Dunia
Filem terbaru Marvel Studios, Ant-Man and The Wasp telah berjaya meraih $161 juta seluruh dunia sejak ia ditayangkan pada 4 Julai yang lalu. Untuk pasaran domestik Amerika Syarikat, filem ini berjaya mengutip $76 juta dolar, 33% lebih tinggi dari kutipan filem pertama yang mengutip sebanyak $57.2 juta pada tahun 2015. Sementara itu untuk pasaran antarabangsa, Ant-Man and The Wasp berjaya meraih hampir $85 juta dolar dari 48 buah negara. Kutipan filem ini dijangka akan terus meningkat apabila ia ditayangkan di China, UK dan beberapa negara lain. Diarahkan oleh Peyton Reed, Ant-Man and The Wasp dibintangi oleh Paul Rudd, Evangeline Lilly, Bobby Cannavale, Michael Peña, Tip “T.I.” Harris, Judy Greer, David Dastmalchian, Michael Douglas, Michelle Pfeiffer, Laurence Fishburne, Hannah John-Kamen, Randall Park, serta Walton Goggins. Filem adiwira Marvel ini sedang ditayangkan di pawagam-pawagam tempatan.